ДО
ОБЩИНСКИ СЪВЕТ 

ГР. КРУМОВГРАД

Д О К Л А Д Н А   З А П И С К А
от Себихан Керим Мехмед – кмет на Община Крумовград

ОТНОСНО: Изменение на решение № 390 от протокол № 20 от 18.08.2025 г. на Общински съвет – Крумовград.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С Решение № 390 от протокол № 20 от 18.08.2025 г. Общински съвет – Крумовград одобри задание за изработване на ПУП - Парцеларен план, ПУП – ПЗ и специализирани план-схеми и даде разрешение за изработване на проект за ПУП - Парцеларен план, ПУП – ПЗ и специализирани план-схеми за обект: „ВЕТРОЕНЕРГИЕН ПАРК „РОДОПИ“, съгласно Регистър на засегнатите имоти от инвестиционното намерение, в землищата на селата Качулка, Перуника, Рогач, Сбор, Красино и Чал, община Крумовград, област Кърджали за изграждане на Ветроенергиен парк Родопи. След съобщаването му на заинтересованото лице „ВЕЦ РОДОПИ“ АД, ЕИК 207040750, с адрес за кореспонденция: гр. София, ул. „Лъчезар Станчев“ № 5, Софарма Бизнес Тауърс, кула Б, ет. 12, представлявано от Камен Колчев – изпълнителен директор, и при представяне на същото пред компетентни органи, бе установен технически пропуск в едно от приложенията към решението, а именно в Регистъра за засегнатите имоти. 

При изготвяне на докладната записка за взимане на горепосоченото решение е направено копие на регистъра, но е пропусната трета страница от него, в която също се съдържа информация за засегнатите имоти, и вместо пет страници, документът е представен в четири страници.

Предвид установената техническа грешка следва да се допълни решението като се коригира и представи в цялост Регистъра на засегнатите имоти, който е неразделна част от решението.


Предвид гореизложеното и на основание чл. 21, ал. 1, т. 11 от Закона за местното самоуправление и местната администрация, чл. 124а, ал. 1 и ал. 7 и чл. 124б, ал. 1 от Закона за устройство на територията, предлагам Общинския съвет да вземе следното                                        
Р Е Ш Е Н И Е :

ИЗМЕНЯ Решение № 390 от протокол № 20 от 18.08.2025 г. на Общински съвет – Крумовград, като заменя приложението „Регистър на засегнатите имоти от инвестиционното намерение“ с приложеното към настоящото решение приложение „Регистър на засегнатите имоти от инвестиционното намерение“.
В останалата част решението остава непроменено.

Решението да се обяви по реда на чл. 124б, ал. 2 от ЗУТ.

Съгласно разпоредбите на чл. 124б, ал. 4 от ЗУТ, решенията и заповедите, с които се разрешава изработването на проект за ПУП не полежат на оспорване.


Приложение: 

1. Регистър на засегнатите имоти от инвестиционното намерение.                                                                     
ВНЕСЪЛ:     /П/
СЕБИХАН МЕХМЕД
Кмет на Община Крумовград
Изготвили: …………/П/ …………….. А. Хаджъисмаил, директор на дирекция „ОСИ“

       ……………/П/ …………… Б. Антонов, мл. експерт в дирекция „ТРБ“
Съгласували: …………/П/ ……………… М. Тоскова, юрисконсулт в  дирекция „НОП“


…………………/П/ ………. инж. А. Хаджимехмед, зам.-кмет на Община Крумовград

